CELEX: 31991R3264
Language: el
Date: 1991-11-08 00:00:00
Title: Κανονισμός ( ΕΟΚ ) αριθ. 3264/91 της Επιτροπής της 8ης Νοεμβρίου 1991, περί θεσπίσεως των λεπτομερειών εφαρμογής για τη χορήγηση πριμοδοτήσεως εμπορίας στην ακατέργαστη προτιμησιακή ζάχαρη από ζαχαροκάλαμο που ραφινάρεται σε λευκή ζάχαρη στην Κοινότητα

Avis juridique important

|

31991R3264

Κανονισμός ( ΕΟΚ ) αριθ. 3264/91 της Επιτροπής της 8ης Νοεμβρίου 1991, περί θεσπίσεως των λεπτομερειών εφαρμογής για τη χορήγηση πριμοδοτήσεως εμπορίας στην ακατέργαστη προτιμησιακή ζάχαρη από ζαχαροκάλαμο που ραφινάρεται σε λευκή ζάχαρη στην Κοινότητα  

Επίσημη Εφημερίδα αριθ. L 308 της 09/11/1991 σ. 0026 - 0027

ΚΑΝΟΝΙΣΜΟΣ (ΕΟΚ) αριθ. 3264/91 ΤΗΣ ΕΠΙΤΡΟΠΗΣ  της 8ης Νοεμβρίου 1991  περί θεσπίσεως των λεπτομερειών εφαρμογής για τη χορήγηση πριμοδοτήσεως εμπορίας στην ακατέργαστη προτιμησιακή ζάχαρη από ζαχαροκάλαμο που ραφινάρεται σε λευκή ζάχαρη στην  ΚοινότηταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 464/91 της Επιτροπής (2), και ιδίως το άρθρο 37 παράγραφος 2 και  το άρθρο 39 δεύτερο εδάφιο,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985, σχετικά με την τιμή της λογιστικής μονάδας και τις τιμές μετατροπής που πρέπει να εφαρμόζονται στο πλαίσιο της γεωργικής πολιτικής (3), όπως τροποποιήθηκε τελευταία από τον  κανονισμό (ΕΟΚ) αριθ. 843/91 (4), και ιδίως το άρθρο 12,  Εκτιμώντας:  ότι ο κανονισμός (ΕΟΚ) αριθ. 1719/91 του Συμβουλίου (5) προβλέπει ότι κατά τη διάρκεια των περιόδων εμπορίας 1989/90 έως 1991/92, χορηγείται υπό ορισμένους όρους και ως μέτρο παρέμβασης, πριμοδότηση εμπορίας εφεξής ονομαζόμενη "πριμοδότηση", κατά την  εισαγωγή ακατέργαστης προτιμησιακής ζάχαρης από ζαχαροκάλαμο που ραφινάρεται σε λευκή ζάχρη, κατά τη διάρκεια των περιόδων αυτών, στα εργοστάσια ραφιναρίσματος που αναφέρονται στο άρθρο 9 παράγραφος 4 τρίτο εδάφιο του κανονισμού (ΕΟΚ) αριθ. 1785/81-  ότι πρέπει να καθοριστεί για κάθε περίοδο εμπορίας και ανά χώρα καταγωγής και εισαγωγής, η ποσότητα της εισαγόμενης ακατέργαστης ζάχαρης που απολαύει της χορηγήσεως πριμοδοτήσεως καθώς και το ποσό της εν λόγω πριμοδοτήσεως- ότι για το σκοπό αυτό πρέπει  να λαμβάνονται υπόψη τα στοιχεία εισαγωγής που πρέπει να ανακοινώνονται από τα κράτη μέλη στην Επιτροπή σύμφωνα με τον κανονισμό (ΕΟΚ) αριθ. 787/83 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3819/85 (7) και  λαμβανομένης ιδίως υπόψη της συμφωνηθείσας ποσότητας από κάθε χώρα παραγωγής προτιμησιακής εισαγόμενης ακατέργαστης ζάχαρης και όπως αυτή καθορίζεται στο άρθρο 2 του κανονισμού (ΕΟΚ) αριθ. 2782/76 της Επιτροπής (8), όπως τροποποιήθηκε τελευταία από τον  κανονισμό (ΕΟΚ) αριθ. 1714/88 (9)-  ότι οι δύο όροι που προβλέπονται από τον κανονισμό (ΕΟΚ) αριθ. 1719/91 για τη χορήγηση της εν λόγω πριμοδοτήσεως είναι η αντιπαραχώρησή της στον παραγωγό της προτιμησιακής ζάχαρης και το ραφινάρισμα της στην Κοινότητα- ότι για το σκοπό αυτό και για να  επιτραπεί η καταβολή της πριμοδοτήσεως το ταχύτερο δυνατόν, είναι αναγκαίο να προβλεφθεί η σύσταση εγγυήσεως που αντιστοιχεί στην πριμοδότηση που πρέπει να καταβληθεί-  ότι το ραφινάρισμα της ζάχαρης αυτής λόγω της περιοχής καταγωγής της παραγωγής μπορεί να γίνει μετά το τέλος της περιόδου εμπορίας- ότι πρέπει συνεπώς να προβλεφθεί συμπληρωματική προθεσμία για την εκπλήρωση αυτής της εργασίας-  ότι πρέπει να λαμβάνεται υπόψη, για τη μετατροπή της πριμοδότησης σε εθνικό νόμισμα, ο μέσος όρος της γεωργικής ισοτιμίας που υπολογίζεται κατ' αναλογία των τιμών που εφαρμόζονται κατά τη διάρκεια της εν λόγω περιόδου εμπορίας-  ότι η δυνατότητα χορήγησης της πριμοδοτήσεως εφαρμόζεται δυνάμει του κανονισμού (ΕΟΚ) αριθ. 1719/91 από την 1η Ιουλίου 1989- ότι, εξάλλου, η εν λόγω χορήγηση δύναται να πραγματοποιηθεί μόνο εφόσον καθίστανται γνωστά τα στοιχεία της περιόδου εμπορίας,  δηλαδή μετά από τη λήξη της εν λόγω περιόδου- ότι πρέπει, κατά συνέπεια, να προβλεφθεί κατά την εν λόγω ημερομηνία η αναδρομική εφαρμογή των λεπτομερειών εφαρμογής στον εν λόγω τομέα-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η ποσότητα προτιμησιακής ζάχαρης, που εκφράζεται σε λευκή ζάχαρη, η οποία απολαύει της χορηγήσεως πριμοδοτήσεως, καθορίζεται μετά από καθεμία από τις περιόδους εμπορίας 1989/90 έως 1991/92 και ανά χώρα παραγωγής της προτιμησιακής  ραφιναρισμένης ζάχαρης και ανά κράτος μέλος ραφιναρίσματος. Το ποσό της πριμοδοτήσεως καθορίζεται συγχρόνως με την εν λόγω ποσότητα.  2. Η ποσότητα που αναφέρεται στην παράγραφο 1 καθορίζεται λαμβανομένων υπόψη:  α) των στοιχείων που αναφέρονται στο άρθρο 8 παράγραφος 3 του κανονισμού (ΕΟΚ) αριθ. 787/83-  β) της ποσότητας που έχει συμφωνηθεί από το κράτος εξαγωγής για την περίοδο εμπορίας, όπως αυτή καθορίζεται στο άρθρο 2 του κανονισμού (ΕΟΚ) αριθ. 2782/76 και της εφαρμογής των άρθρων 4 και 5 του ιδίου κανονισμού καθώς και των προσαρμογών που  αναφέρονται στο άρθρο 7 παράγραφος 2 του Πρωτοκόλλου αριθ. 8 που προσαρτάται στην τέταρτη Σύμβαση Λομέ-  γ) των μειώσεων για τις μη ραφιναρισμένες ποσότητες ακατέργαστης ζάχαρης που πρέπει να ανακοινώνονται στην Επιτροπή από τα ενδιαφερόμενα κράτη μέλη για την εν λόγω περίοδο.  3. Το ποσό της πριμοδότησης που πρέπει να καθορίζεται ανά 100 χιλιόγραμμα ζάχαρης που εκφράζεται σε λευκή ζάχαρη υπολογίζεται εντός του ορίου των πιστώσεων που προβλέπονται από τον προϋπολογισμό για την εν λόγω περίοδο εμπορίας.  Άρθρο 2  1. Το ποσό της πριμοδότησης καταβάλλεται στο βιομήχανο ραφιναρίσματος από το κράτος μέλος στην επικράτεια του οποίου η προτιμησιακή ζάχαρη ραφινάρεται.  2. Για την πληρωμή της πριμοδότησης και με την επιφύλαξη των αποδείξεων εισαγωγής της ακατέργαστης ζάχαρης, οι οποίες πρέπει να προσκομισθούν σύμφωνα με τον κανονισμό (ΕΟΚ) αριθ. 2782/76, ο βιομήχανος ραφιναρίσματος πρέπει να υποβάλει, με ποινή να  καταστεί εκπρόθεσμος, εντός δύο μηνών μετά από τους καθορισμούς που αναφέρονται στο άρθρο 1 παράγραφος 1 του παρόντος κανονισμού, στο κράτος μέλος που αναφέρεται στην παράγραφο 1, γραπτή αίτηση σχετικά με την πληρωμή της πριμοδότησης.  Η εν λόγω αίτηση γίνεται αποδεκτή μόνο εάν συνοδεύεται από:  α) απόδειξη, και εκτίμηση του εν λόγω κράτους μέλους, της αγοράς από το βιομήχανο ραφιναρίσματος της ακατέργαστης εισαγόμενης ζάχαρης για ραφινάρισμα-  β) γραπτή δήλωση του βιομηχάνου ραφιναρίσματος με την οποία αναλαμβάνει την υποχρέωση να αντιπαραχωρήσει στον παραγωγό της εν λόγω ακατέργαστης ζάχαρης ή στον εντολοδόχο αυτού την καταβληθείσα πριμοδότηση για την ακατέργαστη ζάχαρη που ραφινάρισε-  γ) απόδειξη σύστασης, όσον αφορά την ποσότητα της εν λόγω ζάχαρης που εκφράζεται σε λευκή ζάχαρη, εγγύησης ίσης προς το ποσό της πριμοδότησης που πρέπει να καταβάλλεται για την ποσότητα αυτή. Η εν λόγω εγγύηση συνιστάται προς όφελος του κράτους μέλους  που αναφέρεται στην παράγραφο 1, αφού η αρμόδια αρχή του κράτους μέλους αποδεχθεί ότι ισοδύναμη ποσότητα ακατέργαστης προτιμησιακής ζάχαρης έχει ραφιναρισθεί το αργότερο εντός έξι μηνών μετά το τέλος της εν λόγω περιόδου εμπορίας.  3. Εκτός περιπτώσεως ανωτέρας βίας, η εγγύηση που αναφέρεται στην παράγραφο 2 στοιχείο γ), αποδεσμεύεται μόνο για την ποσότητα για την οποία ο ενδιαφερόμενος προσκομίζει την απόδειξη ότι έχει αντιπαραχωρήσει στον παραγωγό ή στον ορισμένο από αυτόν  εντολοδόχο την αντίστοιχη πριμοδότηση εντός μηνός μετά από την πληρωμή της πριμοδότησης.  Η εγγύηση καταπίπτει για την ποσότητα ζάχαρης για την οποία δεν έχουν τηρηθεί οι αντίστοιχες υποχρεώσεις.  Σε περίπτωση ανωτέρας βίας, η αρμόδια αρχή του ενδιαφερόμενου κράτους μέλους θεσπίζει τα μέτρα τα οποία θεωρεί αναγκαία λόγω των περιστάσεων που επικαλείται ο βιομήχανος ραφιναρίσματος.  4. Η πληρωμή της πριμοδότησης πραγματοποιείται το αργότερο κατά την λήξη του μήνα που έπεται εκείνου κατά τη διάρκεια του οποίου έγινε αποδεκτή η αίτηση από το εν λόγω κράτος μέλος.  Άρθρο 3  Για την πληρωμή σε εθνικό νόμισμα από το κράτος μέλος ραφιναρίσματος του ποσού της πριμοδότησης η γεωργική ισοτιμία που πρέπει να χρησιμοποιείται ισούται με το μέσο όρο της γεωργικής ισοτιμίας που υπολογίζεται κατ' αναλογία των ισοτιμιών που  εφαρμόζονται κατά την περίοδο εμπορίας για την οποία έχει καθοριστεί το ποσό της πριμοδότησης.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1 Ιουλίου 1989. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 177 της 1. 7. 1981, σ. 4. (2) ΕΕ αριθ. L 54 της 28. 2. 1991, σ. 22. (3) ΕΕ αριθ. L 164 της 24. 6. 1985, σ. 1. (4) ΕΕ αριθ. L 85 της 5. 4. 1991, σ. 26. (5) ΕΕ αριθ. L 162 της 26. 6. 1991, σ. 25. (6) ΕΕ αριθ. L 88 της 6. 4. 1983,  σ. 6. (7) ΕΕ αριθ. L 368 της 31. 12. 1985, σ. 25. (8) ΕΕ αριθ. L 318 της 18. 11. 1976, σ. 13. (9) ΕΕ αριθ. L 152 της 18. 6. 1988, σ. 23.